– Хьоме доттаг1ий, со тахана корта айбина ву, суо Мухьаммад Пайхамаран (Делера салам-маршалла хуьлда цунна) умматах хиларна. Вай тахана кхузахь вовшах кхетта ду, Делан Элча Мухьаммад Пайхамар (Делера салам-маршалла хуьлда цунна) сийсазвеш суьрташ дохкучу нахана шаьш нийса доцийла а гойтуш, и тайпа х1уманаш вай могуьйтур доцийла а хоуьйтуш. Х1ара гулам беккъа Нохчийчохь болчу бахархошна аьлла бина бац, иштта х1ара цхьаьнакхетар кху маьлхан дуьнен т1ехь мел волчу бусалба стеган ц1арах дина ду. Кху тайпа гуламаш бусалба пачхьалкхашкахь хилла а ца 1аш, массо а пачхьалкхашкахь ала мегар долуш хилла бу. Оха и карикатураш ехкинарш а, уьш яхка дагадеанарш а, цу хьокъехь уьш нийса хеташ берш а, уьш берриге бехке бо. Францин 1едална шаьш цхьа доккха х1ума дина моттахь, цара динарг доккха х1ума дац, хьекъална эшнарг а шайх воьлу х1ума ду цаьргара даьлларг. Тахана царна т1е п1елгаш хьежадар алсамдевла. Уьш хаамашкахь а, интернетехь а г1арабовларх, дикачу аг1ор г1ара ца бевлла. Делан дин сийсаздеш верг милла велахь а, оха и бекхам ца беш вуьтур вац. Ас массаьрга а д1ахоуьйту, цу аг1орхьа еш йолу забарш чекхъевриг цахилар.